OpenLLM-France/wikimedia huggingface dataset:
# Jerome (Pennsilvània)

Jerome és una concentració de població designada pel cens dels Estats Units a l'estat de Pennsilvània. Segons el cens del 2000 tenia 1.068 habitants.

## Demografia

Segons el cens del 2000, Jerome tenia 1.068 habitants, 425 habitatges, i 308 famílies. La densitat de població era de 158 habitants per quilòmetre quadrat.
Dels 425 habitatges en un 29,9% hi vivien nens de menys de 18 anys, en un 57,9% hi vivien parelles casades, en un 13,2% dones solteres, i en un 27,5% no eren unitats familiars. En el 24,9% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,96.
Per edats la població es repartia de la següent manera: un 23% tenia menys de 18 anys, un 6,6% entre 18 i 24, un 25,9% entre 25 i 44, un 21,3% de 45 a 60 i un 23,2% 65 anys o més.
L'edat mediana era de 42 anys. Per cada 100 dones de 18 o més anys hi havia 83,5 homes.
La renda mediana per habitatge era de 26.667 $ i la renda mediana per família de 33.872 $. Els homes tenien una renda mediana de 36.528 $ mentre que les dones 16.553 $. La renda per capita de la població era de 13.033 $. Entorn del 5,3% de les famílies i el 6,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jerome». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Jerome». American Fact Finder. Oficina del Cens dels Estats Units, 12-01-2010.
# Jan Nevens

Jan Nevens (Ninove, 26 d'agost de 1958) és un ciclista belga, ja retirat, que fou professional entre 1981 i 1995. El seu fill Sven també fou un ciclista professional.
El 1980, com a ciclista amateur, va prendre part als Jocs Olímpics d'estiu de Moscou. En el seu palmarès destaca una victòria d'etapa al Tour de França de 1992 i el Tour del Mediterrani de 1988.

## Palmarès

* 1980
** 1r a la Fletxa ardenesa
* 1982
** 1r al Premi de Nederbrakel
* 1985
** 1r al Premi de Wavre
** Vencedor d'una etapa del Clásico RCN
* 1986
** Vencedor d'una etapa del Tour de Romandia
* 1987
** 1r a la Liedekerkse Pijl
* 1988
** 1r al Tour del Mediterrani
** Vencedor d'una etapa de la Volta a Astúries
* 1990
** 1r al Premi de Mere
* 1991
** Vencedor d'una etapa de la Volta a Suïssa
** Vencedor d'una etapa del Giro del Trentino
* 1992
** 1r al Critèrium de Geraardsbergen
** Vencedor d'una etapa del Tour de França
* 1994
** 1r al Premi de Wavre

### Resultats al Tour de França

* 1981. Abandona (12a etapa)
* 1986. 51è de la classificació general
* 1987. Abandona (20a etapa)
* 1988. 61è de la classificació general
* 1989. Abandona (6a etapa)
* 1991. Abandona (17a etapa)
* 1992. 51è de la classificació general. Vencedor d'una etapa
* 1993. Fora de control (11a etapa)

### Resultats al Giro d'Itàlia

* 1983. Abandona (4a etapa)

### Resultats a la Volta a Espanya

* 1989. 78è de la classificació general

## Referències

* 1 2 «NEVENS Jan». [Consulta: 29 novembre 2022].
* ↑ «Olympedia – Jan Nevens». [Consulta: 29 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Jan NEVENS» (en italià). [Consulta: 29 novembre 2022].

## Enllaços externs

* Fitxa de Jan Nevens a sitiodeciclismo.net
# Jan Noorduijn

Jan Noorduijn (Nimega, 10 d'agost de 1889 - Sant Joan de Cap Ferrat, 16 de febrer de 1957) va ser un futbolista neerlandès. Va formar part de la selecció neerlandesa de futbol, jugant 4 partits. Hi va jugar el seu primer partit el 15 de març de 1914.

## Referències

* ↑ «Totaal Interlands» (en neerlandès). voetbalstats.nl. [Consulta: 30 abril 2016].
# Jan Nolten

Jan Nolten (Sittard, 20 de gener de 1930 - Sittard, 13 de juliol de 2014) va ser un ciclista neerlandès que va ser professional entre 1951 i 1959. En el seu palmarès destaquen dues victòries d'etapa al Tour de França, el 1952 i 1953; i una al Giro d'Itàlia de 1957.

## Palmarès

* 1952
** Vencedor d'una etapa del Tour de França
** Vencedor d'una etapa a la Ruta de França
* 1953
** Vencedor d'una etapa del Tour de França
* 1956
** Vencedor d'una etapa del Giro d'Itàlia

### Resultats al Tour de França

* 1952. 15è de la classificació general. Vencedor d'una etapa
* 1953. 19è de la classificació general. Vencedor d'una etapa
* 1954. 14è de la classificació general
* 1955. 21è de la classificació general
* 1956. 28è de la classificació general

### Resultats al Giro d'Itàlia

* 1954. Abandona
* 1956. Abandona. Vencedor d'una etapa
* 1957. 34è de la classificació general

### Resultats a la Volta a Espanya

* 1955. Abandona

## Referències

* 1 2 (neerlandès) Oud-wielrenner Nolten overleden
* ↑ «NOLTEN Jan (Jan Hendrikus)». [Consulta: 8 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Jan NOLTEN» (en italià). [Consulta: 8 novembre 2022].

## Enllaços externs

* Palmarès de Jan Nolten a siteducyclisme.net
# Jehad Abdussalam Muntasser

Jehad Abdussalam Muntasser (àrab: جهاد المنتصر, Jihād al-Muntaṣir) (Trípoli, 26 de juliol de 1978) és jugador de futbol libi.
La seva carrera futbolística ha transcorregut majoritàriament a clubs italians de segon nivell destacant el Catania, Triestina, Perugia Calcio o Treviso, amb breus estades a Anglaterra (disputà un partit amb el primer equip de l'Arsenal FC), Qatar o Líbia.
Disputà amb la selecció del seu país la Copa d'Àfrica de Nacions 2006.

## Referències

* ↑ (italià) http://www.unionetriestina.it/protagonisti.asp?scelta=11
* ↑ Perfil a National Football Teams
* ↑ Perfil a Sporting-heroes.net
* ↑ Perfil a mtnfootball.com
# Joan Brasal i Vera

Joan Brasal i Vera (L'Hospitalet de Llobregat, 1942) és un antic jugador d'hoquei sobre patins català de les dècades de 1960 i 1970. El seu germà Jeroni també practicà l'hoquei patins.

## Trajectòria

Es formà al CF Arrahona de Sabadell on jugà tres temporades al juvenil, i una al primer equip reserva. El 1960 fou fitxat pel RCD Espanyol, on jugà quatre temporades més. La temporada 1964-65 defensà els colors del FC Barcelona i la següent fitxà pel CP Vilanova. La temporada 1969-70 jugà a l'AA Noia, i la temporada següent tornà al Barça, on romangué durant 10 temporades, on guanyà gran quantitat de títols. Els seus darrers clubs foren CP Tordera, CP Vic i CE Molins de Rei. Fou internacional amb la selecció d'Espanya, amb la qual guanyà la copa de les Nacions de 1980.

## Palmarès
### Arrahona

* Campionat d'Espanya:
** 1959

### RCD Espanyol

* Campionat d'Espanya:
** 1961, 1962
* Campionat de Catalunya:
** 1961

### FC Barcelona

* Copa d'Europa:
** 1972-73, 1973-74, 1977-78, 1978-79, 1979-80
* Lliga d'Espanya:
** 1973-74, 1976-77, 1977-78, 1978-79, 1979-80
* Copa d'Espanya:
** 1972, 1975, 1978, 1979
* Supercopa d'Europa:
** 1979-80

### CP Vilanova

* Copa d'Espanya:
** 1968
* Campionat de Catalunya:
** 1965-66

### Espanya

* Copa de les Nacions:
** 1980

## Referències

* 1 2 «Radiografia a un gran campeón». Mundo Deportivo, 17-03-1978. [Consulta: 1r octubre 2015].
* ↑ Closa, Antoni [et al.].. Diccionari del Barça. Barcelona: Enciclopèdia Catalana, 1999. ISBN 978-84-412-0126-2.
* ↑ «Los hermanos Brasal». Mundo Deportivo, 20-05-1961. [Consulta: 1r octubre 2015].
* 1 2 3 «Los nuevos del Club Patín». Mundo Deportivo, 05-08-1965. [Consulta: 1r octubre 2015].
* 1 2 3 4 5 «Perfil a rinkhockey.net». rinkhockey.net. [Consulta: 1r octubre 2015].
* ↑ «La danza de fichas». Mundo Deportivo, 24-07-1964. [Consulta: 1r octubre 2015].
* ↑ «El caso Brasal». Mundo Deportivo, 10-10-1970. [Consulta: 1r octubre 2015].
* ↑ «SE PRESENTO EL BARÇA 77/78». Mundo Deportivo, 16-09-1977. [Consulta: 1r octubre 2015].
* ↑ «Joan Brasal Vera». Gran Enciclopèdia Catalana. [Consulta: 17 gener 2016].
* ↑ «Hockey Patines». Mundo Deportivo, 27-08-1983. [Consulta: 7 setembre 2016].
# Joan Giol

Joan Giol (Moià, 1807 — ????) fou mestre d'escola català.

## Obra

* Elementos de geografía para niños. Vic: Imprenta y Librería de Felipe Tolosa, 1843.
* Curso práctico de aritmética mercantil: para uso de los alumnos de las escuelas de primera educacion. Vic: Imprenta de José Trullas, 1846.
* Reducciones de las pesas y medidas usadas actualment en el antiguo principado de Cataluña: á las mandadas establecer en todo el reino por la ley de 19 de julio de 1849, y como arreglo á las equivalencias recíprocas manifestadas en la real órden de 9 de diciembre de 1852, inserta en la gaceta de Madrid de 28 del mismo mes. Vic: Imprenta y Librería de Valls, 1853.

## Bibliografia

* SALARICH I TORRENTS, Miquel S., S. YLLA-CATALÀ I GENÍS, Miquel. Vigatans il·lustres. Vic, Patronat d'Estudis Osonencs, 1983, Osona a la Butxaca, 5-6.
* BERNAT, Pasqual. Científics d'Osona. Diccionari històric i biobibliogràfic dels científics nascuts o vinculats a Osona. Vic, Patronat d'Estudis Osonencs, 2010, Osona a la Butxaca, 28.
* ROVIRÓ I ALEMANY, Ignasi. Diccionari de filòsofs, teòlegs i mestres del seminari de Vic (1749 – 1968). Temple Romà, Vic, Patronat d'Estudis Osonencs, 2000, Osona a la butxaca 22 – 23.

## Referències

* ↑ «Curso práctico de aritmética mercantil para uso de los alumnos de las escuelas de primera educación» (en castellà). Arxiu Comarcal d'Osona, 1846.
# Jocs Olímpics d'Estiu de 1916

Els Jocs Olímpics d'Estiu de 1916, oficialment Jocs de la VI Olimpíada, havien de ser els jocs que s'havien de disputar a la ciutat de Berlín (Imperi Alemany) l'any 1916. A conseqüència de la Primera Guerra Mundial (1914-1918) foren cancel·lats.
El 27 de maig de 1912, a la ciutat d'Estocolm (Suècia), seu dels Jocs Olímpics d'Estiu de 1912 s'escollí la ciutat de Berlín per davant de les ciutats de Budapest (Imperi Austrohongarès) i Alexandria (Egipte), si bé aquesta última no arribà a presentar la candidatura oficial.
En aquests Jocs Olímpics es planejà una setmana hivernal per a disputar competicions de patinatge de velocitat, patinatge artístic, hoquei sobre gel i esquí nòrdic, el que hagués pogut considerar-se com uns veritables Jocs Olímpics d'Hivern. Per a la realització de les proves tradicionals d'atletisme es planificà la construcció de l'Estadi Olímpic de Berlín, recinte que finalment s'edificà per a la celebració dels Jocs Olímpics de 1936 realitzats en aquesta ciutat.

## Referències

* ↑ (anglès) INTERNATIONAL OLYMPIC COMMITTEE VOTE HISTORY Arxivat 2008-05-25 a Wayback Machine.
# Johannes Haantjes

Johannes Haantjes (Itens, 18 de setembre de 1909 - Leiden, 8 de febrer de 1956) va ser un matemàtic neerlandès.
Format a la universitat de Leiden, en la qual es va doctorar el 1933, va ser professor successivament de les universitats Tècnica de Delft, Lliure d'Amsterdam i de Leiden, fins a la seva sobtada mort el 1956.
Haantjes és recordat per alguns treballs en geometria, notablement per les varietats de Haantjes i per millorar alguns resultats de Liouville sobre la transformació de Möbius.

## Referències

* ↑ Kosmann-Schwarzbach, 2019, p. 170.
* ↑ van der Woude, 1956, p. 217-219.
* ↑ Magri, 2014, p. 2 i ss.
* ↑ Walter, 2014, p. 60-61.

## Bibliografia

* Kosmann-Schwarzbach, Y. «The Haantjes Torsion». A: Piotr Kielanowski, Anatol Odzijewicz, Emma Previato (eds.). Geometric Methods in Physics XXXVI (en anglès). Birkhäuser, 2019, p. 170. ISBN 978-3-030-01155-0.
* Magri, F. «Haantjes Manifolds» (en anglès). Journal of Physics. Conference Series, Vol. 482, 2014, pàg. 1-11. DOI: 10.1088/1742-6596/482/1/012028. ISSN: 1742-6596.
* van der Woude, W. «Levensbericht van Johannes Haantjes». A: KNAW (ed.). Jaarboek 1955-1956 (en neerlandès). KNAW, 1956, p. 217-223.
* Walter, Raymond T. «Early Investigations in Conformal and Differential Geometry» (en anglès). Inquiry, Vol. 16, Num. 1, 2014, pàg. 47-72.

## Enllaços externs

* O'Connor, John J.; Robertson, Edmund F. «Johannes Haantjes» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Galls, Joan. «Johannes Haantjes». Digitaal Wetenschapshistorisch Centrum. [Consulta: 19 desembre 2022]. (neerlandès)
# Jaume Ministral Masià

Jaume Ministral i Masià (Girona, 1914 - Barcelona, 1982) fou un escriptor i pedagog català. Durant els anys 1950 va ser director del Grup Escolar Baixeras, a Barcelona. Va ser guionista de ràdio i, més tard, de televisió. Els anys seixanta va contribuir al desenvolupament del teatre en català. Va escriure una comèdia, El gandul (1969), concebuda per a l'actor Joan Capri, que va aconseguir un gran èxit entre els habituals del Teatre Romea i dels teatres del Paral·lel barceloní. Ministral va tenir una profunda relació amb Capri, que va ser protagonista de la sèrie de televisió Doctor Caparrós, medicina general (1979), inspirada en la vida del poble de Maçanet de Cabrenys i per la qual va aconseguir el premi Ondas. Aquesta relació es va mantenir a la segona part de la sèrie, que es va emetre el 1982 amb el títol de Doctor Caparrós, metge de poble. Ministral va aconseguir també celebritat per les obres Proceso a la vida, Demà és festa i Aquí l'inspector Cristòfol..., canvio!. També va publicar narrativa: Ciutat petita i delicada (1975), Nosaltres, els mestres (1980), Confessem-nos (1980) i Tramuntana boja (1981). Va firmar alguns llibres amb el pseudònim J. Lartsinim.

## Obres
### Obres inicials

* ¡Vaya equipo! (Primera novel·la sobre estudiants)
* ¿Conoce usted Barcelona? (Una guia de la ciutat)
* ¿Qué es la Psicología? (Breviari de divulgació)

### Novel·la policíaca (Amb el pseudònim de Lartsinim)

* El doctor no recibe
* El caso del psicoanálisis
* El caso de la grafología
* La señorita de la mano de cristal
* La pista de los actos fallidos
* Sencillamente una cinta de máquina

### Novel·la de ciència-ficció

* Tierra dos (Una altra terra a l'espai?)
* ¿Está habitada la tierra? (La terra des d'un altre planeta)

### Novel·la autobiogràfica

* Ciutat petita i delicada (La ciutat de Girona)
* Nosaltres els mestres (Biografia d'una generació)

### Novel·la de costums

* Tramuntana boja (L'Empordà-Maçanet)
* Confessem-nos? (Polèmica religiosa)

### Guions de ràdio

* El humor y la ràdio (13.000 guions en 2O anys)
* La hora de los niños (Emissió infantil de ràdio)
* Guió «Campaña Benéfica» (amb Joan Viñas i el Sr. Dalmau)

### Obres de teatre

* Proceso a la vida (finalista Premio Nacional Tirso de Molina)
* Llegarán ochenta mil (De fantasia-polèmica)
* Demà és festa (Costums de mestres)
* El gandul (protagonista Joan Capri)
* El comissari (Joan Capri)

### Sèries de televisió

* Doctor Caparrós. Medicina general (13 guions. Joan Capri)
* Amor meu, que n'ets de tossut (amb Joan Pera)
* Doctor Caparrós, metge de poble (10 guions: inacabat)

## Referències

* ↑ «La producció literària de Jaume Ministral». Revista de Girona, n. 194, maig - juny 1999 [Consulta: 24 juliol 2013].

## Enllaços externs

* «Jaume Ministral Masià». Gran Enciclopèdia Catalana. Barcelona: Grup Enciclopèdia Catalana.
# Jon Aspiazu San Emeterio

Jon Aspiazu San Emeterio (Bilbao, 5 de novembre de 1962) és un exfutbolista basc, que ocupava la posició de migcampista.

## Trajectòria
### Com a futbolista

Sorgeix del planter de l'Athletic Club. Tot i que roman cinc anys al filial Bilbao Athletic, quatre d'ells com a titular, tan sols disputa dos partits amb el primer equip, a la campanya 83/84 i dins de la Copa de la Lliga.
A la 84/85 marxa a l'Hèrcules CF, amb qui debuta a primera divisió, tot jugant sis partits. L'any següent recala al Sestao Sport, de la categoria d'argent, on és titular, tot disputant 73 partits i marcant 8 gols. Eixes xifres criden l'atenció del Deportivo de La Corunya, que l'incorpora el 1987.
Els gallecs militaven a la Segona Divisió, i no aconsegueixen l'ascens fins a 1991. Durant eixe període, el migcampista basc és titular. Però ja a la màxima divisió, la campanya 91/92, perd eixa condició, sumant només cinc partits.
Entre el 1992 i el 1994 retorna al Sestao. Es retira el 1995, després d'haver disputat el darrer any amb l'Amurrio, de Segona B.

### Com a entrenador

Aspiazu ha estat durant molts anys la mà dreta d'Ernesto Valverde com a entrenador. El 2017 va esdevenir segon entrenador del FC Barcelona, coincidint amb el fitxatge de Valverde com a primer entrenador.

## Referències

* ↑ «Jon Aspiazu, la mano derecha de Valverde desde hace quince años». diari Sport, 25-05-2017. [Consulta: 30 maig 2017].
* ↑ «El FC Barcelona fa oficial el nomenament d'Ernesto Valverde com a nou entrenador». 324.cat, 29-05-2017. [Consulta: 29 maig 2017].
* ↑ Aldunate, Ramiro. «Así será el Barça de Ernesto Valverde» (en castellà). Marca, 30-05-2017. [Consulta: 31 maig 2017].

## Enllaços externs

* Fitxa del jugador
# Jokin Bildarratz Sorron

Jokin Bildarratz Sorron (Tolosa, Guipúscoa, 15 de març de 1963) és un polític basc del Partit Nacionalista Basc.
És diplomat en Magisteri en l'especialitat de Ciències Naturals i llicenciat en Ciències Polítiques i Sociologia. Després de treballar en la docència i d'haver dirigit un centre escolar es va dedicar al periodisme, sent professional del grup Euskal Irrati Telebista (EiTB).
Va ser parlamentari basc pel PNB des del 27 de setembre de 2001, quan va substituir Josu Jon Imaz, fins al 10 de desembre del mateix any que va ser reemplaçat per Luke Uribe-Etxebarria. Va formar part com vocal de la comissió d'Economia, Hisenda i Pressupostos; de la d'Educació i Cultura; de la de Control Parlamentari a EiTB; i de la de Dona i Joventut. Va ser senador a les eleccions generals espanyoles de 2000. Va substituir l'alcalde de Leioa Karmelo Sáinz de la Maza com a president d'EUDEL, l'associació de municipis bascos i és també membre de la seva executiva. Va ser regidor de l'ajuntament de Tolosa durant una legislatura abans de ser alcalde d'aquest consistori. Després de vèncer amb majoria absoluta a les últimes eleccions, aquesta serà la seva segona legislatura com a regidor de l'ajuntament.

## Referències

* ↑ http://blogs.diariovasco.com/jbildarratz_pnv Arxivat 2007-09-02 a Wayback Machine., Blog que diversos candidats van poder utilitzar a les Eleccions municipals espanyoles de 2007 per a explicar el seu programa a www.diariovasco.com
* ↑ http://www.parlamento.euskadi.net/fichas/c_505SM.html%5BEnllaç+no+actiu%5D Fitxa de Jokin Bildarratz al web del Parlament Basc
# Jean-François-César de Guilhermy

Jean-François-César de Guilhermy (Castellnou d'Arri, Llenguadoc, 18 de gener del 1761 - París, 11 de maig del 1829) va ser un dels diputats als Estats Generals francesos que, el 20 de juny de 1789, van ser presents al jurament del Jeu de paume. Apareix retratat en el quadre amb què el pintor Jacques-Louis David immortalitzà l'acte.
Nascut a Castellnou d'Arri (on la seva casa natal encara es conserva), hi va ser Procurador Reial (1784) i va ser elegit diputat pel Tercer Estat en representació de la Senescalia de Castellnou d'Arri (26/03/1789 - 30/09/1791). Defensà la monarquia i s'oposà a les idees revolucionàries; refusà la bandera tricolor i titllà Mirabeau de "scélérat" (dolent), cosa que li costà tres dies d'arrest. Emigrà a Itàlia i a Alemanya, país on assistí en qualitat de testimoni al casament del Duc d'Angulema a Mitau. El 1803 emigrà a Anglaterra, i amb altres exiliats hi conspirà contra el govern de Napoleó. En l'any 1814, el rei Lluís XVIII el nomenà Mestre de les Sol·licituds al Consell d'Estat i, posteriorment, Intendent de l'illa de Guadalupe (13 de juny del 1814 a maig del 1816). En tornar Napoleó del seu exili a l'illa d'Elba maldà a organitzar la resistència reialista, i no dubtà a demanar ajuda a l'armada britànica. Al maig del 1816 va ser cridat a la cort restablerta, i al 16 de juliol del 1819 li fou atorgat el títol de baró. Nomenat conseller mestre de la Cort de Comptes el 1821, posteriorment presidí la institució. Fou nomenat cavaller de la Legió d'Honor (7 d'octubre del 1814), i posteriorment en va ser ascendit a oficial (13 d'agost del 1823) i comandant (28 de maig del 1825).

## Escrits

* M. de Guilhermy, député de l'Assenblée nationale, à la Municipalité de Castelnaudary (31 juillet 1790) s.l.: s.n., 1790
* Compte que ret à ses commettants... (3 octobre 1791) s.l.: s.n., 1791
* Lettre de M. de Guilhermy, député de la Sénéchaussée de Castelnaudary à ses commettants (22 octobre 1790) Paris: imp. de Pain, 1790
* Opinion de Guilhermy, sur le rapport lu à l'assemblée nationale par M. de Chabrond...concernant les atentats des 5 et 6 d'octobre 1789... s.l.: s.n., 1789
* Papiers d'un emigré, 1789-1829. Lettres et notes extraites du portefeuille du baron de Guilhermy... Paris: Plon, 1886

## Referències

* 1 2 Nationale, Assemblée. «Jean-François, César de Guilhermy - Base de données des députés français depuis 1789 - Assemblée nationale» (en francès). [Consulta: 31 desembre 2017].
* ↑ «Castelnaudary : Site Officiel de la Ville de Castelnaudary». Arxivat de l'original el 2008-12-02. [Consulta: 10 desembre 2009].
* ↑ L'Ami de la religion (en francès), 1829.
* ↑ Cahoon, Ben. «Guadeloupe». [Consulta: 31 desembre 2017].
* ↑ Text

## Enllaços externs

* Notes biogràfiques i retrat (francès)
* Notes biogràfiques (francès)
# Jonathan Woodgate

Jonathan Simon Woodgate (Nunthorpe, Middlesbrough, 22 de gener de 1980) és un exfutbolista professional anglès, que jugava en la posició de defensa. Actualment fa d'entrenador de futbol.
Va jugar al Leeds United AFC, al Newcastle United FC, al Middlesbrough FC i al Tottenham Hotspur FC com també un breu període a Espanya al Reial Madrid CF. Va passar gran part de la seva trajectòria com a futbolista lesionat, fet que li ha impedit gaudir de molts minuts als diferents equips on ha jugat.

## Referències

* ↑ «Perfil de Woodgate». Arxivat de l'original el 2010-04-01. [Consulta: 14 setembre 2009].
# Josep Carreras

Josep Carreras és el nom dels següents personatges:
* Josep Carreras i d'Argerich (Barcelona, ca. 1790 - 1863), col·leccionista d'art
* Josep Carreras i Barnés (Palamós, 1943), bioquímic català
* Josep Carreras i Coll (Barcelona, 1946), tenor català
* Josep Carreras i Torrents (Sant Llorenç d'Hortons, Alt Penedès, 1934), polític català

## Vegeu també

* Josep Carreres
# Josep Piqué

«Josep Piqué» té aquests significats:
* Josep Piqué i Cerveró, compositor català del segle xix
* Josep Piqué i Camps, polític català
# Josep Maria Salarich i Reynés

Josep Maria Salarich i Reynés (Barcelona, 31 de maig de 1937 - Barcelona, 14 de juliol de 2013) fou un jugador d'hoquei sobre patins català de les dècades de 1950 i 1960 que jugava de davanter.

## Trajectòria

Es formà al club Maristes de Sant Joan, club amb el qual guanyà el campionat d'Espanya juvenil la temporada 1954-55. La temporada següent fou fitxat pel Cercle Barcelonista, club amb el qual arribà a ascendir a Primera Categoria. El 1958 ingressà al CP Voltregà, club on visqué la major part de la seva carrera i guanyà nombrosos títols. Posteriorment jugà a DC Mataró, CE Vendrell i CF Terrassa. Amb la selecció espanyola jugà entre 1959 i 1965 i guanyà el Campionat del Món de 1964.

## Palmarès
### CP Voltregà

* Copa d'Europa:
** 1965-66
* Lliga Nacional:
** 1964-65
* Campionat d'Espanya:
** 1960, 1965
* Campionat de Catalunya:
** 1959, 1962, 1963, 1965
* Copa de les Nacions:
** 1961

### Espanya

* Campionat del Món:
** 1964
* Campionat d'Europa juvenil:
** 1955

## Referències

* 1 2 3 4 «El Hockey y sus figuras». Mundo Deportivo, 06-01-1965. [Consulta: 1r octubre 2015].
* ↑ «Necrológicas». Mundo Deportivo, 15-07-2013. [Consulta: 1r octubre 2015].
* ↑ «La selección española». La Vanguardia. [Consulta: 1r octubre 2015].
* 1 2 «Perfil a rinkhockey.net». rinkhockey.net. [Consulta: 1r octubre 2015].